Makan a la Pinoy: Kilawen a kalding
December 1, 2013 in Featured, food by editors
Ni BRENDA S. DACPANO
www.nordis.net
Ti kilawen a kalding ket maysa kadagiti adu a paborito a makan iti Kailokuan. Saan a maawan daytoy kadagiti ponsyaan. Nasayaat nga usaren ditoy ti kaub-ubinganna a kalding tapno saan a nakulbet.Ramen:
2 kilo kudil ken karne ti kalding
10 lasona wenno 2 a sibuyas, naiwa iti naingpis
2 pulgada a laya, tinadtad
Sili a sairo, tinadtad (optional)
½-1 litro a suka
½-1 tasa a kalamansi
Asin ken paminta a pangtimpla
Isarabasab iti beggang ti karne ken kudil ti kalding. Apagbiit laeng nga ituno tapno saan a natangken/nakulbet ken tapno naramraman daytoy no maituno. Iwaen iti naingpis a paatiddog santo iyuper iti suka iti agarup 30 minutos. Kalpasan a mauper, pespesan ken timplaan iti asin, paminta ken kalamansi. Ilalaok ti sili (no agusar). Ikabil iti refrigerator no saan pay nga idasar a dagus.
Adda dagiti mangkuna a naangdud ti kalding ngem maikkat ti angotna no iyuper iti suka ken pespesan. Saanen nga usaren ti nangiyuperan. Kasta met no agluto iti kaldereta, ilambong nga umuna iti danum ken laokan ti pinitpit a laya. Apaman a nagburek, paik-ikan ken ibelleng ti laya santo iluto a kaldereta. # nordis.net
ilo_Latn eng_Latn sot_Latn kab_Latn ilo_Latn ilo_Latn ilo_Latn ilo_Latn ilo_Latn hau_Latn hau_Latn ilo_Latn ilo_Latn ilo_Latn